open-index/open-wikipedia-markdown huggingface dataset:
Tienvarsipommi

**Tienvarsipommi** on räjähde, joka yleensä asetetaan tienvarteen ja laukaistaan tähystettynä kauko-ohjatusti, kun ajoneuvo tai sotilaita on kohdalla. Tienvarsipommit vakiintuivat käsitteenä Irakin sodan loppuvaiheessa, kun irakilaiset vastarintaryhmät ryhtyivät räjäyttelemään itse valmistamiaan pommeja tienvarsilla haitatakseen vapaaehtoisten koalition joukkojen läsnäoloa Irakissa. 

Tienvarsipommeilta on vaikea suojautua. Pommit on usein naamioitu hyvin, jolloin niiden havaitseminen on erittäin vaikeaa. Yleisiä tapoja naamiointiin on peittää pommi hiekalla ja kivillä tai laittaa pommi kuolleen eläimen raadon sisään. Yksittäisistä tekijöistä juuri tienvarsipommit ovat aiheuttaneet suurimmat tappiot amerikkalaisjoukoille Irakissa.

Tienvarsipommin räjähde voi perustua 60–81&nbsp;mm kevyen kranaatinheittimen kranaattiin tai myös 122–155&nbsp;mm tykistökranaattiin. Ajastimena voidaan käyttää vaikkapa videonauhuria.

Tienvarsipommeja voi olla monenlaisia. Yhdysvaltain armeija käyttää niistä yleisnimitystä *improvisoitu räjähde* (). IED:t voivat olla aikasytyttimellä varustettuja. Mikäli ne ovat kauko-ohjaimella tähystyksen perusteella laukaistavia, käytetään niistä nimitystä *kauko-ohjattavat improvisoidut räjähteet* (*Remote Control IED* tai lyhyemmin RCIED). Tämänkaltaisia laitteita käytetään erityisesti Irakissa, mutta myös muualla Lähi-idässä. Vastaavanlaisella laitteella myös räjäytettiin matkustajajuna Madridissa 11. maaliskuuta 2004 sekä Lontoon pommi-iskuissa 7. heinäkuuta 2005. Mafia murhasi italialaisen tuomarin Giovanni Falconen tienvarsipommilla vuonna 1992. 

Ajoneuvoon kätkettyä improvisoitua räjähtävää laitetta eli autopommia kutsutaan englanniksi nimellä *Vehicle Based Improvised Explosive Device* (VBIED).

## Lähteet
Líndos

**Líndos** () on Kreikan kylä sekä samanniminen Ródoksen kunnan kunnallisyksikkö (Δημοτική Ενότητα Λίνδου, *Dimotikí Enótita Líndou*) ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Koko kunnallisyksikön väkiluku on 3&nbsp;957 ja varsinaisen Líndoksen kylän väkiluku 819 (vuonna 2011).

Líndos sijaitsee Ródoksen itärannikolla noin 55 kilometriä etelälounaaseen Ródoksen kaupungista. Sen tunnetuin nähtävyys on antiikin ja keskiaikainen akropolis eli linnavuori, jonka juurella Líndoksen kylä sijaitsee.

## Historia
### Antiikin Lindos

Antiikin Lindos perustettiin noin 900-luvulla eaa. Se oli yksi saaren kolmesta vanhasta kaupungista Kameiroksen ja Ialysoksen ohella. Saaren kaupungit perustivat yhdessä Kosin, Knidoksen ja Halikarnassoksen kanssa kauppaliiton, doorilaisen heksapoliin, vuoteen 700 eaa. mennessä.

Lindoksen akropoliilla eli linnavuorella sijaitsi Athene Lindian temppeli, joka oli saaren tärkein kulttipaikka. Temppelin ansiosta Lindos säilyi merkittävänä myös sen jälkeen, kun se sekä Kameiros ja Ialyssos perustivat yhdessä Rhodoksen kaupungin saaren uudeksi keskukseksi. Temppelin raunioiden lisäksi akropoliilla on jäännöksiä temppeliä ympäröineistä pylväshalleista ja propylaia-sisäänkäynnistä, sekä myöhemmistä keskiaikaisista linnoitteista ja rakennuksista. Antiikin ajalta ovat säilyneet myös muun muassa Lindoksen teatterin rauniot akropoliin alarinteessä.

### Nykyinen kylä

Lindoksen antiikin aikainen linnavuori säilyi merkittävänä linnoituksena bysanttilaisella keskiajalla ja edelleen Johanniittain ritarikunnan aikana vuosina 1309–1522, jolloin kukkulaa linnoitettiin jälleen laajalti. Linnoitus oli käytössä myös osmanivallan aikana.

Linnoituksen ympärille kehittyi nykyinen Líndoksen kylä. Se on nykyisin saaren suosituimpia turistikohteita ja tunnetaan paitsi linnavuoresta myös valkoisista, perinteisistä rakennuksistaan. Kylässä on myös lukuisia bysanttilaisaikaisia kirkkoja. Líndoksessa on paljon kauppoja, useita rantoja sekä myös kylpylöitä.

Líndos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Nótia Ródoksen ja Petaloúdesin kanssa.

## Kunnallisyksikön osat

Líndoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δημοτική Ενότητα Λίνδου. Δήμος Ρόδου. Líndoksen kunnallisyksikön verkkosivu.
Pohjois-Karjalan biosfäärialue

**Pohjois-Karjalan biosfäärialue** on toinen Suomen biosfäärialueista. Vuonna 1992 nimetty alue oli Suomen ensimmäinen biosfäärialue. Se sijaitsee Ilomantsin ja Lieksan kunnan alueilla. Kokonaisuudessaan alue on siirtymävyöhykkeineen kooltaan 350&nbsp;000 hehtaaria, kun varsinainen ydinalue, johon kuuluvat Petkeljärven ja Patvinsuon kansallispuistot, Koivunsuon luonnonpuisto sekä Kesonsuon luonnonsuojelualue, on kooltaan 14&nbsp;200 hehtaaria. Alueella on vajaa 2&nbsp;000 asukasta.

Pohjois-Karjalan biosfäärialue ei sisällä varsinaisesti puskurivyöhykettä, sillä sellainen sisältyy jo itsessään kansallispuistojen alueeseen.

## Luonto

Biosfäärialue kuuluu pohjoiseen havumetsävyöhykkeeseen. Maisema muodostuu pääasiassa soista, joita on etenkin alueen itäosassa, ja metsistä. Lajistoltaan monipuolisempia ovat lettosuot, joissa kasvaa muun muassa useita uhanalaisia kämmekkäkasveja. Alueella sijaitsee useita pieniä järviä ja lampia. Suurin alueen järvistä on Koitere ja pisin joista lähes 200 kilometrin mittainen Koitajoki.

### Kasvisto
Alueen kasvisto on niukahkoa. Valtalajeja ovat mänty ja metsäkuusi. Lisäksi raudus- ja hieskoivu ovat yleisiä. Kenttäkerros muodostuu varpulajeista, joihin kuuluvat mustikka, puolukka ja kanerva. Pohjakerroksessa kasvaa seinäsammalta. Suojeltavista kasveista alueella elää muun muassa uhanalaiset puna- ja kaitakämmekkä.

### Eläimistö
Alueen eläinlajistossa on sekä pohjoisia että itäisiä piirteitä. Nisäkkäitä elää alueella niukasti, vaikka luonnollinen rajanylitys Venäjän suunnalta on tuonut uusia yksilöitä. Alueella tavataan nisäkkäistä karhua, sutta, ahmaa, näätää, ilvestä, hirveä ja metsäpeuraa.

Linnusto on monipuolista. Alueella elää muun muassa ruisrääkkä, kaakkuri, kehrääjä, sinipyrstö, metsähanhi, kuukkeli, pohjantikka, mustalintu, pikkusieppo, laulujoutsen, tuulihaukka ja nuolihaukka.

Soidensuojelualueelta löydettiin Suomessa edellisen kerran vuonna 1918 havaittu harvinainen kovakuoriaislaji mustahälvekäs, jonka luultiin jo hävinneen Suomesta.

## Lähteet
*UNESCO - Biosphere Reserve Information 
*Pohjois-Karjalan biosfäärialueen luonto 
*Pohjois-Karjalan biosfäärialueen väestö 

## Aiheesta muualla
*Biosfäärialueen kotisivut 
*Ympäristö.fi
TNFilm-matriisi

**TN+Film** (Twisted Nematic + Film) paneeli on yleisin käytössä oleva nestekidenäyttöjen paneelin tyyppi ja myös samalla edullisin. Se on pisimpään käytössä ollut paneelityyppi ja sillä päästään nykyään kohtuullisen hyviin vasteaikoihin (harmaasta harmaaseen). Tyypillinen vasteaika uusissa näytöissä on 2 tai 4 ms (G2G). Paneelin huonoina puolina voidaan pitää rajoitettua katselukulmaa pystysuunnassa sekä heikkoa värien toistoa.

## Lähteet
*X-bit labs LCD Guide
Kunnas

**Kunnas** tarkoittaa seuraavia asioita:

* pieni maankohouma (J. G. Granön maisemamaantieteessä korkeudeltaan alle 10 metriä) Sanaa käytetään eniten lounaisessa ja eteläisessä Suomessa.
* Kunnas, kaupunginosa Lahdessa

## Sukunimi
* Anton Kunnas (s. 1999), seiväshyppääjä ja pikajuoksija
* Emma Kunnas (s. 1989), televisionäyttelijä
* Hanna Kunnas (1869–1948), näyttelijä
* Hanna-Helena Kunnas (1880–1934), kirjailija ja suomentaja
* Hanno J. Kunnas (1894–1958), varatuomari, Valtiollisen poliisin johtaja 1947
* Ilmari Kunnas (1902–1957), eversti
* Jarmo Kunnas (1937–1976), kuulantyöntäjä ja viestijuoksija
* Jenna Kunnas (s. 1983), kuvittaja ja graafinen suunnittelija, Tarja ja Mauri Kunnaksen tytär
* John Hj. Kunnas (1879–1943), toimitusjohtaja ja päätoimittaja
* Jonne Kunnas (s. 1992), jalkapallovalmentaja
* Joona Kunnas (s. 1993), jääkiekkoilija
* Jouko Kunnas (1907–1970), urkuri ja pianisti sekä musiikkipedagogi ja -kriitikko
* Jukka Kunnas (s. 1963), keihäänheittäjä ja amerikkalaisen jalkapallon pelaaja
* Justus Kunnas (s. 1999), futsalpelaaja
* Kaj Kunnas (s. 1963), urheilutoimittaja ja tietokirjailija
* Kaja Kunnas (s. 1968), toimittaja ja tietokirjailija
* Kasperi Kunnas (s. 1986/1987), urheilutoimittaja
* Kati Kunnas-Holmström (s. 1962), keramiikkataiteilija ja museoammattilainen
* Kirsi Kunnas (myöh. *Kunnas-Syrjä*, 1924−2021), akateemikko, runoilija, lastenkirjailija ja suomentaja, Väinö ja Sylvi Kunnaksen tytär
* Kristian Kunnas (s. 1981), jalkapalloilija
* Leo Kunnas (s. 1967), virolainen everstiluutnantti, kirjailija ja riigikogun jäsen
* Maria Liisa Kunnas (oik. *Saukkonen*, myöh. *Nevala*, s. 1943), kirjallisuudentutkija, teatterinjohtaja, professori
* Marietta Kunnas (aik. *Tevajärvi*), teatteriohjaaja ja teatteri-ilmaisun opettaja
* Matti Kunnas (s. 1953), asianajaja
* Mauri Kunnas (s. 1950), graafikko, kuvataiteilija ja sarjakuvapiirtäjä
* Mikko Kunnas (s. 1962), animaatiotaiteilija, kuvittaja ja kirjailija
* Noora Kunnas (s. 1987), lastenkirjailija, Tarja ja Mauri Kunnaksen tytär
* Satu Kunnas (s. 1977), jalkapallomaalivahti
* Sylvi Kunnas (o.s. *Karlsson*, 1903–1971), taidemaalari ja kuvittaja
* Tapio Kunnas (1921–2012), diplomi-insinööri ja yritys- ja järjestöjohtaja, professorin arvonimi
* Tarja Kunnas (s. 1957), luokanopettaja ja kirjailija, Mauri Kunnaksen puoliso
* Tarmo Kunnas (s. 1942), kirjallisuudentutkija ja tietokirjailija, professori, Jarmo Kunnaksen veli
* Teppo Hirvi-Kunnas (1919–1942), Mannerheim-ristin ritari
* Unto Kunnas (1908–2006), toimitusjohtaja, päätoimittaja, helluntailiikkeen vaikuttaja ja kirjáilija
* Väinö Kunnas (vuoteen 1906 *Keränen*, 1896–1929), taidemaalari, Sylvi Kunnaksen puoliso

Sukunimen Kunnas vokaalivartaloisissa taivutusmuodoissa on yleensä -*kse* (*Kunnaksen*), mutta myös pitkävokaalinen vartalo on mahdollinen (*Kunnaan*; vrt. yleisnimeen *kunnas* : *kunnaan*), joskin jälkimmäinen tapa on selvästi harvinaisempi ja väistyvä.

## Kuvitteellisia henkilöitä
* Topi Kunnas, tv-sarjassa Uusi Päivä
Espanjan parlamentti

**Espanjan parlamentti** eli **Cortes Generales** on Espanjan kaksikamarinen lainsäädäntöelin. Parlamentti jakautuu senaattiin (*Senado*) ja edustajainhuoneeseen (*Congreso de los Diputados*), joista edustajainhuoneella on enemmän valtaa. Espanjan parlamentti valvoo hallituksen toimintaa ja hyväksyy valtion budjetin. Parlamentin asema perustuu vuonna 1978 voimaan tulleeseen perustuslakiin. 

Alahuoneen eli edustajainhuoneen 350 jäsentä valitaan suhteellisella vaalilla D'Hondtin menetelmällä nelivuotiskausiksi. Ylähuoneen eli senaatin 266 jäsenestä 208 valitaan suoralla kansanäänestyksellä ja loppujen 58 jäsenen nimitys virkaan kuuluu 17 itsehallintoalueen lakia säätäville elimille. Myös senaattorit palvelevat nelivuotiskauden. 

## Lähteet
Ali Alikoski

**Aarno ”Ali” Alikoski** (s. 7. syyskuuta 1959 Helsinki) on suomalainen laulaja ja lauluntekijä. Alikoski oli yksi 1980-luvun puolivälissä vaikuttaneen Keba-yhtyeen jäsenistä. Keban hajottua vapaana taiteilijana ja toimittajana työskennellyt Alikoski on tehnyt useita soololevyjä, joita varten säveltäjä on hakenut innoitusta muun muassa Välimeren maista. Hyvin hallittujen, pienieleisten ja paljon nostalgisia sävyjä sisältävien levyjen sisältö vaihtelee jatsahtavasta tunnelmoinnista akustisvoittoisiin arkipäivän ihmissuhdetarinoihin ja pehmeään rock'n'roll-irrotteluun. Alin tekemistä kappaleista tunnetuin on Aikakoneen hitti *Alla vaahterapuun*. Alin oma versio löytyy *Taivas ja maa* -levyltä.

Vuonna 2023 Alikoski julkaisi Keba-yhtyeen tarinan kertovan muistelmakirjan *Kesä Espalla*.

## Diskografia
### Albumit

*Keba: *Keba* (Polarvox 1985)
*Keba: *Koko ajan go-go* (Finnlevy 1987)

*Ali: *Henkilökohtaista* (Euros 1991)
*Ali & Rosvot: *Meille vai teille* (Ding Dong 1992)
*Ali & Rosvot: *Kissanpäivät* (RCA/BMG 1994)
*Ali: *Merensiniset silmät* (Texicalli 1998)
*Ali & Rosvot: *Taivas ja maa* (Johanna 2000)
*Ali Alikoski: *Mulla on aikaa* (Humble House Records 2005)
*Ali ja Rosvot: *Levottomat sielut* (Texicalli 2010)
*Ali Alikoski: *Hyvästi hiljaisuus* (Stupido Records 2019)
*Ali Alikoski & Alanmiehet: "Kukkakimppua ja piikkilankaa" (Stupido Records 2022)
### Vierailut muiden levyillä

*Veli-Matti Järvenpää: *Haitaritaivas* (Texicalli 1999) – (Ali: laulu)

## Lähteet
Mark Slaughter

**Mark Allen Slaughter** (s. 4. heinäkuuta 1964 Las Vegas, Nevada) on yhdysvaltalaisen hard rock -yhtye Slaughterin kitaristi, laulaja ja perustajajäsen. 

Ennen Slaughterin perustamista vuonna 1988 Mark vaikutti mm. yhtyeissä Xcursion, Roz Parade ja Vinnie Vincent Invasion. Viimeksi mainitussa oli ollut mukana lisäksi Dana Strum, joka kuului Mark Slaughterin kanssa Slaughterin alkuperäiseen kokoonpanoon. Slaughter on laulanut taustoja mm. Lordin albumeilla Babez for Breakfast ja To Beast Or Not To Beast.

Mark Slaughter asuu lähellä Nashvilleä, Tennesseessä vaimonsa ja Brandon- ja Elijah-poikiensa kanssa.
Cliffhanger – kuilun partaalla

**Cliffhanger – kuilun partaalla** (engl. *Cliffhanger*) on vuonna 1993 ensi-iltansa saanut toimintaelokuva, jonka on ohjannut Renny Harlin. Pääsylipputuloissa mitattuna *Cliffhanger* oli vuoden 1993 seitsemänneksi tuottoisin elokuva maailmassa. Elokuva oli Oscar-ehdokkaana parhaiden äänitehosteiden, parhaan äänityksen sekä parhaiden erikoistehosteiden kategorioissa.

## Juoni

Elokuva kertoo vuorikiipeilijä Gabe Walkerista, joka pitää taukoa kiipeilystä epäonnistuneen pelastusreissun seurauksena. Kahdeksan kuukautta myöhemmin Gabe kuitenkin palaa pikkukylään, jossa tapaturma sattui, mutta kiipeillä hän ei kuitenkaan aio. Samoihin aikoihin suuri rosvojoukkio ryöstää lentokoneen ja heille tapahtuu virhe, jonka seurauksena ryöstösaalis leviää pitkin vuoristoa. Gaben kollegat suostuttelevat hänet mukaan pelastusreissulle auttamaan lentokoneturmassa selvinneitä matkustajia. Gabe ja kumppanit eivät kuitenkaan tiedä, että lentokoneen matkustajat ovatkin rikollisia, jotka tarvitsevat etevän vuorikiipeilijän etsimään heidän rahansa.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano antaa *Cliffhangerille* kolme tähteä viidestä, mikä vastaa sanallista arviota ”hyvä”.

## Elokuvan jatko-osa

*Cliffhangerille* on tekeillä jatko-osa *[[Cliffhanger 2]]*. Elokuva on ollut tarkoitus kuvata Saksan Baijerissa kesällä 2024. Kuvauksesta vastaa ranskalainen ohjaaja Jean-François Richet.

## Lähteet
Lucanus

**Marcus Annaeus Lucanus** (3. marraskuuta 39 – 30. huhtikuuta 65) oli roomalainen runoilija, joka oli kotoisin Córdobasta, Hispaniasta.

## Teoksia

Säilynyt teos:
* *[[Pharsalia (teos)|Pharsalia]]* eli *Bellum civile* (Sisällissota), Julius Caesarin ja Pompeiuksen välisestä sodasta

Kadonneet teokset:
* *Catachthonion*
* *Iliacon*
* *Epigrammata*
* *Adlocutio ad Pollam*
* *Silvae*
* *Saturnalia*
* *Medea*
* *Salticae Fabulae*
* *Laudes Neronis*, Neron ylistys
* *Orpheus*
* *Prosa oratio in Octavium Sagittam*
* *Epistulae ex Campania* 
* *De Incendio Urbis*, Rooman palosta vuonna 64

## Lähteet

## Aiheesta muualla
*  
* Marcus Annaeus Lucanus:  text, concordances and frequency list
X & Y

**X&Y** on Coldplayn kolmas studioalbumi, joka julkaistiin Britanniassa 6. kesäkuuta 2005, ja Pohjois-Amerikassa päivää myöhemmin. X&Y oli maailman myydyin albumi vuonna 2005; sitä on myyty 9,5 miljoonaa kappaletta maailmanlaajuisesti. Se oli Britanniassa ja Yhdysvalloissa listan ensimmäinen. Levyltä julkaistiin singleinä "Speed of Sound", "Fix You", "Talk" ja "The Hardest Part".

## Kappaleet

## Myynti, sertifikaatiot ja listasijoitukset

## Julkaisuhistoria

## Palkinnot

 tasoissa Black Eyed Peasin *[[Monkey Business (albumi)|Monkey Business]]in* kanssa

## Arvostelut
* Desibeli.net: 
* Soundi: 

## Lähteet
Gotham City

**Gotham City** on Batmanin kuvitteellinen kotikaupunki DC Comicsin sarjakuvissa, televisiosarjoissa ja elokuvissa. Kaupunki esiintyi ensi kerran ”Detective Comics #48” -sarjakuvalehdessä vuonna 1941.

## Historia
Alan Mooren kirjoittamissa tarinoissa norjalainen palkkasoturi perusti Gotham Cityn vuonna 1635, mutta britit valloittivat sen myöhemmin. Kaupunki sijaitsee Atlantin rannikolla New Jerseyn osavaltiossa, ja sillä on pitkä ja rikollisuuden värittämä menneisyys. Aluksi se oli rosvojen ja merirosvojen paratiisi, mutta myöhemmin Pohjois-Amerikan mahtavat rikollisperheet muuttivat Gothamiin, minkä jälkeen syntyi monia mielenvikaisia naamioasuihin pukeutuneita rikollisia. Pöllöjen neuvosto niminen salaseura on myös toiminut Gothamissa vaikuttaen monen kaupungin asukkaiden elämään heidän tietämättään.

Gotham City on Yhdysvaltojen DC Multiversumin merkittävä taloudellinen keskus; sen tärkeitä toimialoja ovat: tavaroiden valmistus ja rakentaminen; laivaus; rahoitus; kuvataide, jota edustavat sen lukuisat museot, galleriat ja jalokiviliikkeet; ja jättimäisen uutuusrekvisiitin tuotanto. Kaupallisen merisataman lisäksi se tukee myös laivaston telakkaa.

Tarinassa *No Man's Land* Gotham Cityyn iski 7,6 richterin maanjäristys, mikä tuhosi kaupungin, jonka jälkeen kaupunki eristettiin muusta Yhdysvalloista liittovaltion päätöksellä. Kaupunki rakennettiin uudelleen Lex Luthorin toimesta "Cataclysm" tarinassa ja Gothamin vanhat art deco- ja goottilaiset rakenteet korvattiin moderneilla lasipilvenpiirtäjillä ja rakennuksilla.

Joissakin tarinoissa Metropolisin, Teräsmiehen kotikaupungin kerrotaan olevan Gothamin naapurikaupunki, joka sijaitsee lahden vastakkaisella puolella. Gothamin lähellä sijaitsee Blüdhaven niminen pikkukaupunki, josta tuli myöhemmin Nightwingin kotikaupunki usean vuoden ajaksi. Batmanin lisäksi muita tunnettuja Gothamin asukkaita ovat esimerkiksi Metsästäjätär, Jason Blood, Ragman, James Gordon ja Barbara Gordon, Batwoman, The Question, Muovimies ja Zatanna.

## Nimen tausta
Gotham on vanha New Yorkin kaupungin pilkkanimi. New Yorkia onkin aina pidetty Gotham Cityn esikuvana. Vanhassa englannissa Gotham tarkoittaa "vuohen kaupunkia". Gotham on myös Nottinghamshiressa sijaitsevan kylän nimi.

## Tunnettuja paikkoja

*Arkhamin mielisairaala (engl. *Arkham Asylum*), vankimielisairaala, jossa pidetään kaikkia mielenvikaisia rikollisia. Tunnetuimpia mielisairaalan vankeja on Jokeri.
*Crime Alley, Bruce Waynen vanhemmat Thomas Wayne ja Martha Wayne tapettiin kyseisellä kujalla.
*WayneTech ja Wayne Enterprises -yhtiöt, Waynen perheen ja nykyisin Bruce Waynen omistamat yritykset.
*Ace Chemical Processing Plant, kemianlaitos, jossa sattuneen onnettomuuden seurauksena Jokeri syntyi.
*Blackgate ja Stonegate, Gothamin tunnetuimpia vankiloita, jossa Gothamin pahamaineisimpia rikollisia on pidetty vankeina.

## Lähteet
Sarcosuchus

**Sarcosuchus** oli liitukaudella eläneiden krokotiilimaisten arkosaurien suku. Se ei ollut aito krokotiilieläin vaan niiden sukulainen. Se kasvoi jopa 12-metriseksi ja painoi 8 tonnia,
ja oli yksi suurimmista krokotiilimaisista arkosaureista *[[Purussaurus|Purussauruksen]]*, *[[Rhamphosuchus|Rhamphosuchuksen]]* ja *[[Deinosuchus|Deinosuchuksen]]* ohella.

*Sarcosuchus* eli Afrikassa, nykyisien niilinkrokotiilien alueella liitukaudella 110 miljoonaa vuotta sitten.

*Sarcosuchuksen* leuat olivat keskiosastaan hoikat, kuten esimerkiksi gaviaalilla. *Sarcosuchus* söi kalojen lisäksi veden äärelle tulleita dinosauruksia. Kaikki *Sarcosuchuksen* fossiilit on löydetty Afrikasta Saharan etelälaidan aavikolta.

## Lähteet
Diomedes (Traakia)

**Diomedes** oli kreikkalaisen mytologian mukaan jättiläinen ja Traakian kuningas, Areen ja Kyrenen poika. Hän eli Mustanmeren rannalla bistoneitten heimon johtajana.

Diomedes tunnettiin hevosistaan, Diomedeen tammoista, jotka söivät ihmislihaa. Herakles varasti tammat kahdeksantena urotyönään, ja kun hän apureineen oli ajanut hevoset meren rantaan lastatakseen ne laivaan, Diomedes saapui paikalle puolustaakseen omaisuuttaan. Seuranneessa taistelussa Herakles tappoi Diomedeen syöttämällä tämän omille hevosilleen, jotta pystyisi hallitsemaan kylläisiä hevosia.

## Lähteet
Loren Lester

**Loren Lester** (s. 4. lokakuuta 1960 Los Angeles, Kalifornia) on yhdysvaltalainen näyttelijä, joka tunnetaan Robinin ääniroolista 1990-luvun animaatiosarjassa *[[Batman (vuoden 1992 animaatiosarja)|Batman]]*.

## Ura
Loren Lesterin ura alkoi jo teini-ikäisenä elokuvassa *[[Rock ’n’ Roll High School]]*, jonka jälkeen hän on näytellyt jo yli 30 vuotta elokuvissa ja televisiosarjoissa. Lester on myös ääninäytellyt animaatioissa, joista tunnetuin rooli on ollut Robin *[[Batman (vuoden 1992 animaatiosarja)|Batman]]*-animaatiossa. 2000-luvulla Lester on näytellyt useissa televisiosarjoissa vierailevissa rooleissa, kuten *[[In Case of Emergency]]*, *[[Seitsemäs taivas (perhedraamasarja)|Seitsemäs taivas]]*, *[[Kauniit ja rohkeat]]*, *[[Gilmoren tytöt]]*, *[[Las Vegas (televisiosarja)|Las Vegas]]* ja *[[West Wing]]*.

Lester opiskeli näyttelemistä Occidental Collegessa.

## Filmografia

## Aiheesta muualla
* TV.com 
* Voice Chasers
Dana Strum

**Dana Strumwasser** eli **Dana Strum** (s. 13. joulukuuta 1958, Washington (DC)) on yhdysvaltalaisen Slaughterin basisti. Ennen liittymistään Slaughteriin hän oli soittanut Slaughterin laulajan, Mark Slaughterin kanssa Vinnie Vincentin yhtyeessä Vinnie Vincent Invasion vuosina 1984-1989. Hän on myös ollut naimisissa kahdesti, vuonna 1990 (puoli vuotta) Playboy-malli Tami Monroen kanssa ja vuosina vuoden 1990 puolestavälistä vuoteen 1992 malli Peggy Trentinin kanssa. Hänellä ei ole lapsia. Vuosina 1984 ja 1985 hän on ollut myös ehdolla Kiss-yhtyeen kitaristiksi, kunnes vuonna 1984 Mark St. John sai paikan. Toisella kertaa hän oli ehdolla yhtyeen kitaristiksi 1985 kunnes Bruce Kulick sai paikan. Hän on ollut myös ehdolla Ozzy Osbournen yhtyeen kitaristiksi 1982 kitaristi Rhandy Rhoadsin kuoltua lento-onnettomuudessa. Hän on myös tuurannut Rhoadsin korvannutta kitaristia Osbournen kitaristina 80-luvulla. Strum on myös tehnyt cameo-roolin Michael Myersin tähdittämässä komediaelokuvassa *[[Wayne's World]]*. Rooli oli musiikkikaupan kitara-asiantuntija, joka käskee Waynea lopettamaan Led Zeppelinin klassikkokappaleen Stairway to Heavenin soittamisen. Elokuvassa cameoja tekivät myös Meat Loaf ja Alice Cooper.
## Diskografia
### Vinnie Vincent Invasion
**[[Vinnie Vincent Invasion]]* (1986)
**[[All Systems Go]]* (1988)
**[[Euphoria (Vinnie Vincent Invasion)|Euphoria]]* (1996)
**[[Guitars from Hell]]* (2006)
Jeff Blando

**Jeff Blando** (s. 6. joulukuuta 1964 Flint, Michigan) on yhdysvaltalainen kitaristi.

Blando on aiemmin soittanut yhtyeessä Left For Dead. Hän teki lyhyesti yhteistyötä myös Saigon Kickin kanssa. Hän korvasi Slaughter-yhtyeen kitaristina ja taustalaulajana Tim Kellyn tämän kuoltua auto-onnettomuudessa 5. helmikuuta 1998. 

Slaughterin ensimmäinen studioalbumi, jolla Blando oli mukana, oli viides albumi *Back to Reality* vuodelta 1999. Blando kuuluu yhä yhtyeen kokoonpanoon. Hän asuu vakituisesti Orlandossa, Floridassa, ja hänellä on tytär Koddi.

## Lähteet
Blas Elias

**Blas Elias Gomez** (s. 18. elokuuta 1967) on yhdysvaltalaisen hard rock -yhtyeen Slaughterin rumpali. Hän kuuluu vuonna 1988 perustetun yhtyeen alkuperäiseen kokoonpanoon.
Sofitel

**Sofitel** on ranskalainen hotelliketjubrändi, jonka omistaa AccorHotels. Sofitelilla on 192 hotellia kaikissa maanosissa.

## Historia

Sofitel perustettiin vuonna 1964. Sen ensimmäinen hotelli avattiin Strasbourgissa Ranskan Alsacessa. Vuonna 1974 Sofitel laajeni Yhdysvaltoihin avaamalla hotellin Minneapolisissa. Hotelliketjusta tuli osa Accor-konsernia vuonna 1997.

## Aiheesta muualla
*Sofitelin viralliset web-sivut
Salaisuuksia, joita yksinäiset huutaa unissaan

**Salaisuuksia, joita yksinäiset huutaa unissaan** on Jipun vuonna 2006 ilmestynyt esikoisalbumi. Albumin paras sijoitus Suomen albumilistalla oli 11. Levy on myynyt kultaa.

Albumilta julkaistiin kuusi singleä, ensimmäisenä *[[FC Venus]]* -elokuvan tunnusmusiikkina soinut ”Kii”, toisena albumin avausraita ”Kukkakaupan kulmalla”, kolmas single ”Enkelten kaupunki” oli Ylen Hyvä -keräyksen tunnusmusiikki vuonna 2006, neljäntenä singlenä radioille lähettiin albumin ehkä suurin hitti ”Kaksi kauneinta”, viidentenä ”Piiloon” ja viimeisenä ”Vanha kaunis mies”, jonka singlellä mukana myös vaihtoehtoinen versio kappaleesta.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Pitkäranta, Kirsi: Salaisuuksia, joita yksinäiset huutaa unissaan. *Findance.com* 4.10.2006. (Archive.is)
Kelly Stables

**Kelly Michelle Stables** (s. 26. tammikuuta 1978) on yhdysvaltalainen näyttelijä. Hän esitti muun muassa Samara Morganin roolin elokuvassa *[[Ring 2]]* (2005). Stables on myös ääninäytellyt Will Vandomin roolin W.i.t.c.h.-ohjelman englanninkielisenä äänenä.

Stables on syntynyt Missourissa ja valmistunut Lafayette High Schoolista. Hän on entinen cheerleader.

## Aiheesta muualla
* Viralliset sivut  
*
Tim Kelly

**Timothy Patrick "Tim" Kelly** (13. tammikuuta 1963 – 5. helmikuuta 1998) oli yhdysvaltalainen muusikko. Hän toimi hard rock -yhtye Slaughterin kitaristina yhtyeen perustamisesta 1988 elämänsä loppuun.

Kelly oli vuosina 1993–1996 naimisissa Sarah Nortonin kanssa. Hänen uransa ja elämänsä katkaisi kohtalokas auto-onnettomuus Arizonassa 1998. Hänen vakituinen asumuksensa sijaitsi siihen aikaan Hendersonissa, Nevadan osavaltiossa.

Kellyn korvaajaksi Slaughterissa valittiin Jeff Blando.
Lindsay Hartley

**Lindsay Nicole Hartley**, o.s. *Korman* (s. 17. huhtikuuta 1978 Palm Springs, Kalifornia) on yhdysvaltalainen näyttelijä. Hän on esittänyt muun muassa Theresa Lopez-Fitzgeraldia saippuasarjassa *[[Passions]]* vuosina 1999–2008.

Hartley meni 2004 naimisiin näyttelijä Justin Hartleyn kanssa ja synnytti tyttären 3. heinäkuuta. Aviopari erosi vuonna 2012.

## Lähteet

## Aiheesta muualla
*
Lexington Steele

**Lexington Steele** (s. 1969 New Jersey) on yhdysvaltalainen pornonäyttelijä ja ohjaaja. Ennen pornouraansa hän toimi muun muassa pörssimeklarina.

## Palkinnot
*AVN-palkinto 2000, 2002 ja 2003: Vuoden miesesiintyjä.
*AVN Hall of Fame -kunniajäsenyys 2009.

## Lähteet
Saaristomeren biosfäärialue

**Saaristomeren biosfäärialue** on toinen Suomen biosfäärialueista. Se sijaitsee Saaristomerellä Paraisten ja Kemiönsaaren kunnissa Nauvon, Korppoon ja Dragsfjärdin alueella. Alue on laajuudeltaan 5400 neliökilometriä, joista vettä on 4580 neliökilometriä. Sen ydinalueen muodostaa Saaristomeren kansallispuisto ja loppuosa alueesta on yksityisomistuksessa. Biosfäärialueen tittelin se sai vuonna 1994. Alueella elää noin 3800 ihmistä.

Saaristomeri on mielenkiintoinen kokonaisuus tuhansine pienine saarineen ja luotoineen. Sisämeren saarilla on metsää, mutta ulkosaaristossa luodot ovat puuttomia. Jotkut saarista ovat hyvin kalkkipitoisia. Näillä saarilla on reheviä niittyjä, joilla kasvaa mm. harvinaisia seljakämmekkää, varsankelloa ja verikurjenpolvea.

Saaristomeren suolapitoisuus on pieni. Alueella elää sekä suolaisen että makean veden kalalajeja. Lintulajeista alueella tavataan sellaisia saaristolintuja kuten haahka, riskilä, ruokki, kalalokki, lapintiira, karikukko, meriharakka, kirjokerttu, luotokirvinen ja merikotka. Lisäksi se on merkittävä muuttolintujen kannalta. Alueelta löytyy myös harmaahylkeitä ja norppia.

Yksi biosfäärialueen tarkoituksista on myös säilyttää Saaristomeren kulttuurihistoriallinen arvo. Alueella onkin vedetty hankkeita, joilla pyritään säilyttämään alueen perinnearvo.

## Lähteet
*UNESCO - Biosphere Reserve Information 
*Saaristomeren biosfäärialue - Yleistä 
*Saaristomeren biosfäärialue - Luonto 
*Saaristomeren biosfäärialue - Maisemanhoito 

## Aiheesta muualla
*Saaristomeren biosfäärialue
You Could Have It So Much Better

**You Could Have It So Much Better** on skotlantilaisen rockyhtye Franz Ferdinandin toinen studioalbumi, joka julkaistiin 3. lokakuuta 2005.

Yhtye vietti suuren osan vuodesta 2005 Glasgow’ssa työstämässä albumia. Alun perin yhtyeen oli tarkoitus nimetä albumi *Franz Ferdinandiksi* kuten edellisenkin, mutta he muuttivat sen muotoon *You Could Have It So Much Better...With Franz Ferdinand*, ennen kuin se sai lopullisen muotonsa. Albumin kansikuvana on venäläisen valokuvaaja Aleksandr Rodtšenkon muotokuva Lilja Brikistä vuodelta 1924.

Franz Ferdinand yritti laajentaa musiikkityyliään toisella albumilla; Basisti Bob Hardyn mukaan ”elämässä on muutakin kuin discotahtinen kitaramusiikki”. Edellisen tapaan myös toinen albumi sai positiivisen vastaanoton kriitikoilta. *You Could Have It So Much Better* sijoittui Britannian albumilistalla listaykköseksi, Yhdysvalloissakin albumi pääsi kymmenen parhaan joukkoon sijoittuen kahdeksanneksi. Maailmanlaajuisesti se myi yli kaksi miljoonaa kappaletta. Albumilta julkaistiin neljä singleä, ”Do You Want To”, ”Walk Away”, ”The Fallen” ja ”Eleanor Put Your Boots On”.

## Kappaleet
Kaikki kappaleet ovat yhtyeen jäsenten tekemiä.

### Japanin julkaisu

## Kokoonpano ja henkilöstö

### Yhtye
* Alex Kapranos - kitara, laulu
* Nick McCarthy - rytmikitara, laulu, koskettimet
* Bob Hardy - basso
* Paul Thomson - rummut, lyömäsoittimet, taustalaulu

### Tuotanto
* Tuottaja, miksaaja: Rich Costey
* Masterointi: Howie Weinberg
* Tekniikka: Claudius Mittendorfer, Jim Keller, Michael Parker
* Hallinto: Cerne Canning
* Kansitaide: Shana Moulton

## Listasijoitukset

Lähde:

## Lähteet
Happamuudensäätöaine

**Happamuudensäätöaine** on elintarviketeollisuudessa käytetty termi säilöntäaineesta, jonka vaikutus perustuu elintarvikkeen happamuuden lisäämiseen tai vähentämiseen. Elintarvikkeen muuttaminen pH-arvoa 6–8 happamammaksi tai emäksisemmäksi hidastaa bakteerien lisääntymistä, koska ne kasvavat parhaiten happamuudeltaan neutraalissa ympäristössä. Homeet ja hiivat kasvavat puolestaan parhaiten happamissa oloissa.

Happamuudensäätöaineena käytetään yleisimmin  happamuutta lisäävää happoa tai happamuutta vähentävää hapon suolaa. Happamuuden vähentämiseen voidaan käyttää myös emästä. 

Elintarviketurvallisuusvirasto Evira on listannut happamuuden säätöön käytettäviä aineita noin 90 kappaletta. Ne ilmoitetaan useimmiten niin sanotuilla E-koodeilla, jotka koostuvat E-kirjaimesta ja kolminumeroisista numeroyhdistelmistä. Paljon käytetty happamuudensäätöaine on esimerkiksi omenahappo, jota käytetään laajasti makeisissa.

## Happamuudensäätöaineiden ja happojen E-koodeja

## Katso myös
*Puskuriliuos

## Lähteet
* 

### Viitteet
Nicole Linkletter

**Nicole Claudia Violet Linkletter** (s. 27. helmikuuta 1986) on yhdysvaltalainen huippumalli. Hän oli *[[Huippumalli haussa]]* -mallikilpailun viidennen kauden voittaja vuonna 2005. Hän on kotoisin Pohjois-Dakotasta.

Kilpailun jälkeen Linkletter on työskennellyt niin Ford-mallitoimistolle, tehnyt useita kuuluisien suunnittelijoiden muotinäytöksiä, mainostanut erilaista kosmetiikkaa sekä esiintynyt muutamia kertoja Tyra Banksin talkshowssa.

## Aiheesta muualla
*Huippumalli haussa-ohjelman virallinen sivusto  
*Nicole Linkletterin Myspace 
* Elite Model Management virallinen sivusto 
*Nicolen profiili AskMen.com -sivustolla  
*
Jugoslavia Eurovision laulukilpailussa

**[[Jugoslavia]]** osallistui olemassaoloaikanaan **[[Eurovision laulukilpailu]]un** 27 kertaa ja voitti kisat kerran vuonna 1989. Nykyisin Jugoslavia on hajonnut kuuteen erilliseen valtioon, jotka ovat Slovenia, Kroatia, Bosnia ja Hertsegovina, Serbia, Montenegro ja Pohjois-Makedonia. Vuoden 1990 Euroviisut järjestettiin Zagrebissa, nykyisen Kroatian pääkaupungissa. Jugoslavia on ainoa Euroviisut voittanut valtio, jota ei ole enää olemassa. 

Jugoslavia esitti kappaleistaan 23 serbokroaatin kielellä ja neljä sloveenin kielellä. Tarkemmin määriteltynä laulukielenä oli esiintyjästä riippuen joko kroatia, serbia, bosnia tai sloveeni.

Jugoslavia oli ainut Euroopan sosialistinen maa, joka osallistui Euroviisuihin. Syyksi voidaan katsoa Jugoslavian avarampaa ulkopolitiikkaa.

## Jugoslavian sijoitukset
**Huom!** Vuosien 1961–1974 pisteet *eivät* ole vertailukelpoisia vuodesta 1974 eteenpäin olevien pisteiden kanssa erilaisen pisteytysjärjestelmän vuoksi.

### Vanha pistejärjestelmä

### Nykyinen pistejärjestelmä
Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.

**Jugoslavian liittotasavalta**

## Jugoslavian äänestyshistoria 1975–1992
### Jugoslavian antamat pisteet
Jugoslavia ei osallistunut kisoihin 1977–1980 ja 1985.

### Jugoslavian saamat pisteet
Jugoslavia ei osallistunut kisoihin 1977–1980 ja 1985.

## Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Jugoslavian kappale esitettiin ilman orkesterisäestystä vuoden 1993 kilpailussa. 

## Lähteet

## Aiheesta muualla
*Jugoslavia Eurovision laulukilpailun virallisilla sivuilla
Jean-Pierre Jabouille

**Jean-Pierre Jabouille** (1. lokakuuta 1942 Pariisi, Ranska – 2. helmikuuta 2023) oli ranskalainen Formula 1 -kuljettaja. Pariisissa syntynyt ajaja oli yksi viimeisistä F1-kuljettajista, joka toimi myös insinöörinä.

Jabouille aloitti uransa Ranskan Formula 3 -luokassa 1967 ja 1968. Vuodeksi 1969 hän sai sopimuksen Alpinen kanssa, joka ajoi Formula 2 -sarjassa ja erilaisissa autoluokissa. Vuonna 1973 ja 1974 hän ajoi Le Mansin 24 tunnin ajossa kolmanneksi. 1974 hän myös pääsi kokeilemaan Formula 1:stä kotikilpailussaan ja Itävallan GP:ssä, muttei päässyt aika-ajoista kilpailuun.

Hän ajoi kaudella 1975 sekä F2:sta ja F1:sta, ja sijoittui Ranskan GP:ssä kahdenneksitoista. Seuraavan kauden hän keskittyi pelkästään Euroopan Formula 2 -sarjaan ja voitti sen mestaruuden. Vuonna 1977 hän siirtyi Renault'n F1-talliin. Renault'n uusi turboahdettu moottori oli kuitenkin epäluotettava, eikä hän kahtena ensimmäisenä kautena menestynyt kisoissa.

Kun vuonna 1979 Renault'n luotettavuus alkoi parantua Jabouille ja René Arnoux menestyivät sarjassa. Jabouille saavutti Renault'n ensimmäisen paalupaikan Etelä-Afrikan GP:ssä, ja voitti Ranskan GP:n. Voitto oli ensimmäinen turbolla varustetulla moottorilla ajettu. Vuonna 1980 Jabouille saavutti kaksi paalua, ja voitti Itävallan GP:n. Kuitenkin ripustusten pettämisestä johtunut onnettomuus Kanadan GP:ssä katkaisi hänen kautensa, koska hänen jalkansa murtui.

Kauden 1981 kaksi ensimmäistä GP:tä jäi häneltä väliin yhä vaivanneen loukkaantumisen takia, eikä hänen kuntonsa palannut koskaan ennalleen; hänen vauhtinsa oli hiipunut, ja hän karsiutui monesti aika-ajoista. Epäonnistumisien takia hän lopulta päätti lopettaa uransa.

## Formula 1 -tilastot

**Lihavoitu** merkitsee paalupaikkaa ja *kursivoitu* kilpailun nopeinta kierrosta.

## Ranskan urheiluosasto
Jabouille toimi uransa jälkeen Peugeot'n organisaatiossa kehittämässä sen kilpa-autoja. Hänen huippukohtansa oli Le Mansissa Peugeot'lla saavutettu kolmas sija. 1994 hän seurasi Jean Todtia Peugeot'n urheiluosaston johdossa, mutta hänet irtisanottiin epäonnistumisien jälkeen 1995. Siitä lähtien hän johti omaa kilpa-autotalliaan ISRS -sarjassa.

## Lähteet
Amanda Swafford

**Amanda Lynn Swafford** (s. 30. lokakuuta 1978 Hendersonville, Pohjois-Carolina) tuli tunnetuksi Huippumalli haussa (kausi 3.) -kilpailun myötä, jossa hän sijoittui kolmanneksi. Swafford kärsii verkkokalvorappeumasta, joka voi johtaa sokeutumiseen. Swafford ilmoitti sokeutuvansa ennen kuin täyttää 30 vuotta.

Kilpailun jälkeen Swafford on tehnyt mallintöitä Levi'sille sekä vuonna 2005 hän ilmoitti harkitsevansa lastenkirjan kirjoittamista.

## Aiheesta muualla
*Amandan haastattelu 15. elokuuta, 2005  
*
Stone Island

**Stone Island** on italialaisen vaatesuunnittelija Massimo Ostin vuonna 1982 perustama ja suunnittelema vaatemerkki. Merkki on osa Moncler-muotitaloa.

## Brändi

Stone Islandin tuotemerkkinä on kompassi. Alkuperäisissä kompassimerkeissä reunat olivat vihreät, mutta nykyisin merkeissä on mustat reunat. Kangasmerkistä on tehty myös lukuisia variaatioita, joita ovat esimerkiksi eri väriset 'ghost badget' sekä 30-vuotisjuhlamerkki.

Vaatemerkin nimi tulee kirjailija Joseph Conradin kahdesta kirjoissaan usein käyttämästä sanasta, "stone" ja "island".

## Historia
Massimo Osti perusti ensimmäisen vaatemerkkinsä C.P. Companyn vuonna 1974. Stone Island syntyi vuonna 1982 merkin kokeilevammaksi tytäryhtiöksi. Vuonna 1996 Massimo jätti pääsuunnittelijan paikkansa Stone Islandilla ja siirtyi muihin projekteihin, Massimon tilalle pääsuunnittelijaksi tuli englantilainen Paul Harvey, joka jatkoi suunnittelua Ostin jalanjäljissä. Paul Harvey lähti Stone Islandilta vuonna 2006.

Joulukuussa 2020 Moncler osti Stone Islandin 1,15 miljardilla eurolla.

## Jalkapallohuliganismi
80-luvun lopussa Stone Islandin vaatteet alkoivat saada suosiota jalkapallohuligaanien keskuudessa ja siitä tulikin hyvin nopeasti yksi Casual-kulttuurin suosituimmista merkeistä Englannissa sekä myöhemmin myös muualla Euroopassa. Merkin vaatteita näkyy myös useissa jalkapallohuliganismista kertovissa elokuvissa, esimerkiksi The Football Factory sekä Green Street Hooligans.

## Stone Island Marina
Stone Island Marina on yksi Stone Islandin linjoista, joka alun perin kehitettiin purjehdusvaatemallistoksi. 

## Stone Island Shadow Project
Stone Island Shadow Project on Acronymin pääsuunnittelija Errolson Hughin kanssa kehitetty Stone Islandin teknisempi linja. Shadow Project oli varsinkin alun perin Stone Islandin omistajan Carlo Rivettin toimeksiannosta tehty kokeilu luoda Stone Islandin arkistojen pohjalta uudenlaisia, mutta myös käytännöllisiä vaatteita.

## Lähteet

## Aiheesta muualla
* Viralliset verkkosivut
Yrjö Vilhelm

**Yrjö Vilhelm** (); (3. marraskuuta 1595 Cölln an der Spree (Berliini), Brandenburg – 1. joulukuuta 1640 Königsberg, Preussin herttuakunta) oli Hohenzollern-sukuinen Brandenburgin vaaliruhtinas ja Preussin herttua vuosina 1619–1640. 

## Suku ja koulutus

Yrjö Vilhelmin vanhemmat olivat Juhana Sigismund, Brandenburgin vaaliruhtinas ja Preussin herttuatar Anna von Hohenzollern. Hänen äidinpuoleinen isoisänsä oli Preussin herttua Albrekt Friedrich. Hänellä oli seitsemän sisarusta, joista sisar Maria Elenoora avioitui Ruotsin kuningas Kustaa II Aadolfin kanssa. 

## Avioliitto ja lapset
Yrjö Vilhelm avioitui Elisabet Charlotte von der Pfalzin (1597–1660) kanssa vuonna 1616. Elisabetin vanhemmat olivat vaaliruhtinas Friedrich IV von der Pfalz ja prinsessa Louise Juliana von Orania-Nassau. Hänen enonsa oli Vilhelm I Oranialainen. Hänen veljensä oli Böömin "Talvi-Kuningas" Fredrik V.

Heille syntyi kolme lasta:

* Louise Charlotte (1617–1676), avioitui Kuurinmaan herttua Jacob Kettlerin kanssa
* Fredrik Vilhelm (1620–1688), "Suuri vaaliruhtinas" 
* Hedwig Sophia (1623–1683), avioitui Hessen-Kasselin maakreivi Wilhelm VI:n kanssa

## Vaaliruhtinas ja herttua
Yrjö Vilhelm oli kalvinisti, mutta koetti pysyä ensin kolmikymmenvuotisen sodan ulkopuolella. Hänen roomalaiskatolinen neuvonantajansa Adam von Schwarzenberg suostutteli Yrjö Vilhelmin pysymään poissa taistelusta Pyhän Rooman keisarin ja Saksan protestanttisten ruhtinaiden välillä. Hänen puolueettomuutensa toi hänelle molempien osapuolten vihamielisyyden. Hänen hallintokauttaan leimasi sotivien osapuolten aiheuttama hävitys Brandenburgissa. 

Vaikka Ruotsin kuningas Kustaa II Aadolf oli Yrjön lanko, hän hyökkäsi Brandenburgiin vuonna 1631 ja painosti vastentahtoisen vaaliruhtinaan ruotsalaisten puolelle. Maa jaettiin kymmeneen osaan, joista jokaisen tuli maksaa "liittolaisille" 30&nbsp;000 taaleria kuukausittain. Ruotsalaisten hävittyä Nördlingenin taistelun vuonna 1634 Yrjö koetti vetäytyä sodasta solmimalla keisarin kanssa rauhan. 

Tämän epäonnistuttua hän jätti Brandenburgin hallitsemisen neuvonantajilleen ja vetäytyi vuonna 1637 Königsbergiin, jossa vietti elämänsä viimeiset vuodet. Ruotsalaiset miehittivät Brandenburgia vuoteen 1641 asti käyttäen maan taloutta sodan rahoitukseen.

## Perintö
Yrjö Vilhelmin jälkeen Brandenburgin vaaliruhtinaaksi tuli hänen poikansa, Fredrik Vilhelm, joka tunnettiin nimellä Suuri vaaliruhtinas.

## Kirjallisuutta
*

## Viitteet
Sauvabakteerit

**Sauvabakteerit** eli **basillit** ovat sauvaa muistuttavia bakteereita. Bakteerin muoto on selvästi mikroskoopissa havaittavissa. Basillit kuuluvat moniin eri bakteerisukuihin. Tyypillisiä basillien aiheuttamia tauteja ovat esimerkiksi lavantauti, kurkkumätä, hinkuyskä, tuberkuloosi ja jäykkäkouristus. Useita basillien aiheuttamia tauteja vastaan on rokote ja lisäksi ne paranevat sopivalla antibioottihoidolla.

Sauvabakteereita on aerobisia ja anaerobisia sekä grampositiivisia ja gramnegatiivisia.

* Grampositiiviisia aerobisia sauvoja: 
** *[[Listeria]]*-suku
** *[[Bacillus]]*-suku
** *[[Lactobacillus]]*-suku

* Gramnegatiivisia aerobisia sauvoja:
** Pseudomonastyyppiset sauvat, esimerkiksi *[[Pseudomonas aeruginosa]]*
** Enterobakteerit, esimerkiksi: *[[Escherichia coli]]* ja seuraavat suvut: *[[Klebsiella]]*, *[[Proteus]]*, *[[Serratia]]*, *[[Morganella]]*, *[[Salmonella]]*, *[[Shigella]]*, *[[Legionella]]*

* Grampositiiviisia anaerobisia sauvoja:
** *[[Clostridium]]*-suku

* Gramnegatiivisia anaerobisia sauvoja:
** *[[Bacteroides fragilis]]*
** *[[Prevotella]]*-suku
** Fusobakteerit

## Lähteet
*Mikko Huovinen toim. et al 2003 *Mikrobiologia ja infektiosairaudet.*, Duodecim
*

### Viitteet
Konsensuaalinen valorefleksi

**Konsensuaalinen valorefleksi** on silmän toimintaan liittyvä refleksi. Sillä tarkoitetaan tilannetta, jossa toisen silmän pupilli supistuu, mikäli toisenkin silmän pupilli supistuu. Silmän pupillin supistuminen tapahtuu aina kirkkaassa valossa.
Jääkiekon maailmancup 2004

**Jääkiekon maailmancup 2004** () oli IIHF:n, NHL:n ja NHLPA:n järjestämä jääkiekkoturnaus. Turnaukseen hyväksyttiin edellisten maailmanmestaruuskilpailujen kahdeksan parasta joukkuetta, jotka oli jaettu kahteen lohkoon, Pohjois-Amerikan lohkoon, jossa pelasivat Yhdysvaltojen ja Kanadan lisäksi myös Slovakia ja Venäjä, ja Euroopan lohkoon, jossa pelasivat Suomi, Ruotsi, Tšekki ja Saksa. Kummastakin lohkosta pääsivät jatkoon kaikki joukkueet. Puolivälierät pelattiin niin, että lohkon ensimmäinen pelasi lohkon viimeistä vastaan. Puolivälierien voittajat pääsivät pelaamaan toisen lohkon puolivälierien voittajia vastaan, ja näiden ottelujen voittajat pääsivät loppuotteluun.

Turnaus sai pahimman mahdollisen alun, kun ennen turnausta Tšekin päävalmentaja Ivan Hlinka sai surmansa auto-onnettomuudessa. Hänen tilalleen jouduttiin valitsemaan uusi päävalmentaja, Vladimír Růžička. 

Suomen joukkueessa ongelmia aiheutti Jere Karalahden poisjääminen, koska NHL ei myöntänyt hänelle pelilupaa. Karalahden pelipaikan sai Janne Niinimaa, joka kuitenkin lähti joukkueesta oma-aloitteisesti Ruotsi-ottelun jälkeen ajauduttuaan erimielisyyksiin päävalmentaja Raimo Summasen kanssa. Tapahtumat johtivat Summasen erottamiseen turnauksen jälkeen.  

Turnauksessa saavutettu hopea oli kuitenkin valtava urheilullinen menestys turnaukseen altavastaajana lähteneelle Suomelle, sitä pidetäänkin yhtenä maajoukkueen merkittävimmistä saavutuksista.  

Mestaruuden vei Kanada, joka voitti loppuottelussa Suomen 3-2.

## Ottelupaikat




## Joukkueet

;Euroopan lohko
*  
*  
*  
*  

;Pohjois-Amerikan lohko
*  
*  
*  
*  

## Alkulohkot
### Euroopan lohko

### Pohjois-Amerikan lohko

## Pudotuspelit

### Puolivälierät

### Välierät

### Loppuottelu

## Lopputulokset

## Tilastot
### Turnauksen pistepörssi
*O = Ottelut; M = Maalit; S = Syötöt; P = Pisteet; RM = Rangaistusminuutit; PP = Pelipaikka*

### Maalivahtien torjuntatilastot
*Min = Minuutit; PM = Päästetyt maalit; PMK = Päästettyjen maalien keskiarvo; % = Torjuntaprosentti*

## Turnauksen tähdistökentällinen

***Maalivahti:**  Martin Brodeur
***Puolustajat:** Adam Foote,  Kimmo Timonen
***Hyökkääjät:**  Vincent Lecavalier,  Saku Koivu,  Fredrik Modin
***Arvokkain pelaaja:**  Vincent Lecavalier

## Finalistijoukkueiden pelaajat

## Televisiointi

## Katso myös
* Jääkiekon maailmanmestaruuskilpailut 2004

## Lähteet
* Viralliset kisasivut (Web Archive) 
* ESPN − 2004 World Cup of Hockey 
* The Hockey Nut: 2004 World Cup of Hockey 
* Hockey Hall of Fame - World Cup 2004 Summary  
* Hockeyarchives - Coupe du monde 2004 
* Passionhockey - Coupe du monde 2004 
* Hockey-sport.net - World Cup 2004 
* Finhockey.fi − World Cup of Hockey 2004 

### Viitteet
René Jacobs

**René Jacobs** (s. 30. lokakuuta 1946 Gent) on belgialainen kontratenori ja orkesterinjohtaja. Vuonna 1977 hän perusti oman orkesterinsa ja vuonna 1991 hänestä tuli Innsbruckin musiikkijuhlien taiteellinen johtaja. René Jacobs on toiminut opettajana Schola Cantorum Basiliensisissa ja vuodesta 1988 hän on vastannut Centre de Musique baroque de Versailles’n toiminnoista. Hän on saanut orkesterinjohtajana tekemistään levytyksistä useita tunnustuksia: Grammy-palkinto parhaasta oopperasta, Gramophone vuoden äänityksestä sekä useita eurooppalaisia tunnustuksia. 

Orkesterinjohtajana hän on työskennellyt merkittävällä tavalla musiikin partituurien kanssa ja usein uudistanut niiden orkestrointia sekä vokaaliosuuksien ornamentaatioita.
Rautalintu

**Rautalintu** on Ritva Toivolan kirjoittama nuorten fantasiaromaani, joka ilmestyi vuonna 2000. Romaani kuuluu kirjasarjaan, jonka muut osat ovat Turmankukka (1998) ja Ruosteusva (2001). Kannen kuvan on tehnyt Mika Launis. Rautalintu sijoittuu kuvitteelliselle Anubis-planeetalle.

## Kirjan juoni

Anubis-planeetta on Varjokuun ja Hopeakuun hallitsema salaperäinen planeetta. Sen eräässä kylässä asuu mamottikansa, jonka päällikön pojat, Kiisla ja Ulmos, lähtevät viemään vieraaseen kaupunkiin teräslastia. Matkalla sinne pojat joutuvat yöpymään kalastajan majalla, vaikka sinä yönä ei kyllä nukuttu. Ulmos halusi lähteä luistelemaan ja sai veljensä mukaan. Retkellä sattui kuitenkin onnettomuus. Ulmos luulee murhanneensa Kiislan tikarilla vahingossa huitoessaan. Hän pakeni jonnekin turvaan. Tällaisen paikan hän löysi Oron kaupungista, jossa hallinnoi terästehdas. Tehtaasta Ulmos sai suojapaikan sekä työn. 

Kiisla on kuitenkin hengissä ja lähtee herättyään selvittämään veljensä olinpaikkaa. Terästehtaassa tapahtuu jotakin kummallista. Siellä valmistetaan outoa konetta, josta tiesivät vain tehtaan ylimmät. Kiisla rupeaa selvittämään tuota salaisuutta ja omaansa myös, joka liittyy Kiislan kantamaan sinihopeariipukseen. Tuo riipus johdattaa pojan pidemmälle salaisuuksien syövereihin.

## Aiheesta muualla

* Helsingin Sanomien kirjaesittely
Palvonta

**Palvonta** on yliluonnollisen tahon, kuten jumalan palvelemista eli toimintaa, jolla yliluonnollista tahoa pyritään miellyttämään. Tarkoituksena on usein saada jotain takaisin, esimerkiksi yliluonnollisen olennon apua tai paremmat oltavat kuoleman jälkeen tai seuraavassa elämässä. Toisinaan uskonnollisen kaltaisesti voidaan palvoa myös kunnioitettuja maallisia tahoja, kuten johtajia.

Palvonnan tapoja ovat esimerkiksi palvontamenot eli rituaalit ja seremoniat ja sanalliset yhteydenotot yliluonnolliseen tahoon, kuten loitsut ja rukoukset. Hyvin yleinen palvontameno monissa uskonnoissa on uhraaminen.

Palvottavia tahoja eri uskonnollisissa perinteissä ovat esimerkiksi jumalat, toteemieläimet, haltijat, vainajat, jumalallisiksi korotetut ihmiset (esimerkiksi faarao, tietäjä), eläimet, taivaankappaleet ja pyhät luonnonkohteet (esimerkiksi pyhä vuori). Fyysisten kohteiden palvonta on useimmiten vertauskuvallista, todellisuudessa palvonta kohdistuu fyysiseen kohteeseen liittyvään henkiolentoon.

## Katso myös
* Kultti (uskonnonharjoitus)
* Luonnonpalvonta
Rodopsiini

**Rodopsiini** (*kreikaksi rhodon = ruusu, opsis = näkö*) eli silmän sauvasolujen näköpurppura koostuu opsiini-proteiinista ja siihen kovalenttisesti kiinnittyneestä valoherkästä retinaalista. Retinaali absorboi valoa tehokkaimmin noin 500&nbsp;nm:n alueella. 

Fotonin vaikutuksesta retinaalin 11-cis-sidos muuntuu trans-muotoon, jolloin myös opsiiniosan rakenne muuntuu. Tämä vaikuttaa reseptorisolun solukalvon tiettyjen kationikanavien sulkeutumiseen, josta aiheutuu hyperpolarisaatio. Tämä taas vaikuttaa aluksi verkkokalvon bipolaarisoluihin. 

Trans-muotoinen retinaali muokataan tiettyjen entsyymien avustuksella takaisin aktiiviseen cis-muotoon. Kationikanavien sulkeutuminen pienentää solunsisäistä kalsiumin pitoisuutta, mikä saa aikaan ionikanavat avaavan välittäjäaineen muodostumisen. Kanavien avautuminen palauttaa kalvopotentiaalin ennalleen.

Retinaalia ihmiselimistö pystyy muokkaamaan retinolista tai sen esiasteesta B-karoteenista.

Rodopsiinin CAS-numero on 9009-81-8.

## Aiheesta muualla
*Työterveyskirjasto: Rodopsiini 
*Terveysportti, metatesaurus: Rodopsiini
*PubChem: Rhodopsin 
*KEGG: Rhodopsin